open-index/open-wikipedia-markdown huggingface dataset:
Cashbox

**Cashbox**, tiež známy ako **Cash Box**, je americký časopis o hudobnom priemysle, pôvodne vydávaný týždenne od júla 1942 do novembra 1996. Desať rokov po svojom rozpustení bol obnovený a naďalej vychádza ako **Cashbox Magazine**, online časopis s týždennými rebríčkami a občasnými špeciálnymi tlačenými vydaniami. Okrem hudobného priemyslu sa časopis venoval aj odvetviu zábavných herní, vrátane jukeboxových automatov a arkádových hier.

## Referencie

## Externé odkazy
* Oficiálna stránka

Kategória:Časopisy v USA
Kategória:Týždenníky v USA
Kategória:Hudobné časopisy
Kategória:Herné časopisy
Kategória:Webové periodiká
Kategória:Vzniklo v 1942
Jozefína Kiššová

**Jozefína Kiššová**, rod. **Geržo** (iné zápisy priezviska: **Kissová**, **Kišová**, **Kiš**; * 10. marec 1824, Nové Mesto nad Váhom† 23. september 1910, Dežerice) bola slovenská včelárka a statkárka, ktorá predstavuje jednu z prvých známych slovenských žien včelárok.

## Život
Narodila sa v rodine Anny Geržo, rod. Geržovej a pivovarníka Adam Geržu, pričom mala dve sestry vrátane Juliany (* 1822† 1885), manželky evanjelického kňaza, spisovateľa, publicistu a cirkevného historika Ladislava Paulinyho (* 1815† 1906), ktorý bol blízkym spolupracovníkom Ľudovíta Štúra a účastníkom slovenských dobrovoľníckych výprav (18481849).

Zosobášila sa s Jánom Kiššom (* 1814† 1888), príslušníkom šľachtického rodu s predikátom zo Svätej Margity. Od roku 1848 spolu s ním včelárila na statku v Dežericiach. V roku 1868 dostali od poľského včelára Johanna Dzierzona (* 1811† 1906) taliansku včeliu matku, pričom počas chovu za tri roky získala vyše 100 rojov talianskych včiel a v roku 1871 mala už 60 Dzierzonových úľov. Spolu s manželom propagovali Dzierzonov systém včelárenia – zatiaľ čo Ján v hospodárskom časopise *[[Obzor (1863 – 1886)|Obzor]]* publikoval články s včelárskou a poľnohospodárskou tematikou (18641878), Jozefína prednášala o správnom včelárení napr. účastníkom zhromaždenia slovenských včelárov v Bobote a v Bukovine. Taktiež sa v roku 1869 podieľali na založení Spolku slovenských včelárov, kde obaja figurovali v dočasnom výbore, pričom Ján sa stal podpredsedom a neskôr jeho predsedom.

Spolu mali syna JUDr. Ľudovíta Kišša (* 1852† 1918).

## Pamiatky
Rímskokatolícky kňaz a včelár Štefan Závodník jej venoval Báseň ku cti včelárom (1872).

## Referencie

## Ďalšia literatúra
* 
* 
* 
* 
* 
* 
* 
* 
* 
* 
* 
* 
* 

## Externé odkazy
* 

Kategória:Osobnosti z Nového Mesta nad Váhom
Kategória:Slovenskí včelári
Kategória:Slovenskí statkári a veľkostatkári
Luis José Rueda Aparicio

Mons. **Luis José** kardinál **Rueda Aparicio** (* 3. marec 1962, San Gil, Santander, Kolumbia) je kolumbijský rímskokatolícky kňaz, biskup, ktorý od roku 2020 pôsobí ako arcibiskup metropolita arcidiecézy Bogota. Predtým pôsobil v rokoch 2018 až 2020 arcibiskupom arcidiecézy Popayán a v rokoch 2012 až 2018 bol diecéznym biskupom diecézy Montelíbano.

Pápež František ho 30. septembra 2023 vymenoval za kardinála.

## Životopis
Narodil sa 3. marca 1962 ako desiate z jedenástich súrodencov. Predtým, ako sa rozhodol stať kňazom, pracoval po boku svojho otca v stavebníctve a riadil laboratórium v cementárni. Študoval filozofiu v seminári Socorro y San Gil a teológiu v seminári Bucaramanga. Za kňaza bol vysvätený v diecéze Socorro y San Gil 23. novembra 1989. Získal licenciát z morálnej teológie na rímskej akadémii Alfonziánov.

Jeho pastoračné úlohy zahŕňali farnosti v Albánsku, Curiti, Pinchote, Mogotes a Barichara. Zastával niekoľko ďalších pozícií v správe diecézy, v rokoch 1994 až 1999 vyučoval v seminári a stal sa pastoračným vikárom diecézy.

## Biskup
Dňa 2. februára 2012 ho pápež Benedikt XVI. vymenoval za biskupa v Montelíbane. Biskupské svätenie prijal 14. apríla v katedrále La Santa Cruz v San Gil z rúk Alda Cavalliho, apoštolského nuncia v Kolumbii, a bol ustanovený 28. apríla.

Dňa 19. mája 2018 ho pápež František vymenoval za arcibiskupa Popayánu. Tam bol ustanovený 7. júla. Svoje pálium, symbol svojho úradu metropolitného arcibiskupa, prevzal od pápeža Františka v Bazilike svätého Petra 29. júna 2018. Rok 2020 vyhlásil za „Rok bratstva“ arcidiecézy na podporu sociálnej solidarity a ekologickej konverzie. Pápež František ho 25. apríla 2020 vymenoval za arcibiskupa Bogoty. Do úradu bol ustanovený 11. júna.

## Kardinál
Dňa 9. júla 2023 pápež František oznámil, že na konzistóriu naplánovanom na 30. septembra vymenuje dvadsaťjeden nových kardinálov, z ktorých osemnásť bude dostatočne mladých na to, aby sa stali kardináli voliči. Na tomto konzistóriu bol vymenovaný za kardinála kňaza s titulárnym kostolom **San Luca a Via Prenestina**. Svoj titulárny kostol prevzal 22. októbra.

Dňa 23. októbra 2024 ho Synoda biskupov zvolila za člena Riadnej rady Generálneho sekretariátu Synody. Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Kolumbijskí kardináli
Kategória:Kolumbijskí rímskokatolícki arcibiskupi
Kategória:Kolumbijskí rímskokatolícki biskupi
Kategória:Kolumbijskí rímskokatolícki kňazi
Kategória:Osobnosti z Bogoty
Klára Klímová

MUDr. **Klára Klímová**, rod. **Ráchel Klára Kuklová** (do roku 1945 **Kleinová**, iný zápis priezviska: **Klimová**; * 8. júl 1904, Luck† ?) bola lekárka, ktorá sa zúčastnila Slovenského národného povstania (SNP) a pôsobila ako vedúca pracovníčka Kabinetu dejín lekárskych a biologických vied Slovenskej akadémie vied (SAV).

## Život
V roku 1935 úspešne zavŕšila štúdium medicíny na Lekárskej fakulte Karlovej univerzity v Prahe. Od roku 1939 žila bez povolenia lekárskej praxe v Likieri. V roku 1942 pracovala ako externá lekárka v Štátnej nemocnici v Likieri a neskôr sa zapojila do SNP ako lekárka povstaleckej nemocnice.

Po vojne pôsobila v Bratislave, kde bola od roku 1958 vedúcou pracovníčkou Kabinetu dejín lekárskych a biologických vied SAV, ktorý bol v tom čase oddelením Ústavu experimentálnej medicíny SAV. Je autorkou monografie o zdravotníctve počas SNP a odborných článkov o činnosti Červeného kríža.

## Dielo
* , 17 s.
* , 39 s.
* , 221 s.

## Referencie

## Ďalšia literatúra
* Ústredný archív Slovenskej akadémie vied, archívny fond Kabinet dejín lekárskych a biologických vied Slovenskej akadémie vied, 19551960

Kategória:Narodenia 8. júla
Kategória:Narodenia v 1904
Kategória:Slovenskí lekári
Kategória:Slovenskí historici
Kategória:Lekári židovského pôvodu
Kategória:Osobnosti SNP
Kategória:Pracovníci Slovenskej akadémie vied
Kategória:Osoby s neistým dátumom úmrtia
Marta Križanová

MUDr. **Marta Križanová** (iný zápis mena: **Marta Oľga Križanová**; * 7. jún 1898, Trenčín† 1. december 1971, Starý Smokovec) bola slovenská lekárka ftizeologička, významná odborníčka na liečbu tuberkulózy, ktorá bola prvou ženou Slovenkou promovanou na Lekárskej fakulte Univerzity Komenského v Bratislave (LF UK) a prvou ženou primárkou na Slovensku.

## Život
Narodila as v rodine Matildy Križanovej, rod. Dohnániovej a evanjelického farára Žigmunda Križana (* 1865† 1924), pričom mala sedem súrodencov vrátane mladšieho brata Žigmunda Križana ml. (* 1907† 1964), ktorý sa stal rádiológom a univerzitným profesorom.

Po vyštudovaní gymnázia v Trenčíne študovala na Lekárskej fakulte v Budapešti, po roku 1918 na Lekárskej fakulte Karolovej univerzity v Prahe a napokon v roku 1923 ako prvá žena Slovenka spromovala na LF UK.

V rokoch 19231930 pracovala na I. internej klinike LF UK u prof. Kristiána Hyneka, ktorý bol v tom čase tiež rektorom univerzity. Následne v rokoch 19301934 bola šéflekárkou sanatória v Tatranskej Kotline a v rokoch 19341937 bola prvou ženou primárkou na Slovensku, vedúc interné oddelenie nemocnice v Levoči. Od roku 1937 pôsobila ako primárka sanatória Všeobecného penzijného fondu a ďalších sanatórií v Novom Smokovci. Po roku 1945 pracovala ako primárka pľúcneho oddelenia, riaditeľka nemocnice a zástupkyňa povereníka zdravotníctva pre východné Slovensko v Košiciach.

Vo svojej lekárskej činnosti sa spočiatku venovala problematike leukémie, potom bojom proti tuberkulóze, ktorá v tom čase predstavovala závažný zdravotnícky problém. K tejto problematike vydala viacero vedeckých štúdií najmä v *[[Bratislavské lekárske listy|Bratislavských lekárskych listoch]]*. Absolvovala študijné pobyty na viacerých zahraničných sanatóriách (napr. v Paríži), kde sa zoznámila s novými metódami liečby tuberkulózy.

## Dielo
* 
* 
* 
* 

## Referencie

## Ďalšia literatúra
* 
* 
* 
* 
* 
* 

Kategória:Osobnosti z Trenčína
Kategória:Slovenskí lekári
Kategória:Slovenskí ftizeológovia
Kategória:Absolventi Lekárskej fakulty Univerzity Komenského v Bratislave
Margita Rédekyová

MUDr. **Margita Rédekyová** (iný zápis mena: **Margaréta**; * 20. január 1921, Trenčín† 1973, Rím) bola lekárka, rozhlasová redaktorka a knihovníčka, ktorá sa špecializovala na výskum tropických chorôb.

Po zavŕšení štúdia všeobecného lekárstva na Lekárskej fakulte Slovenskej univerzity v Bratislave v roku 1945 študovala na univerzite v Paríži (19461947) a následne pôsobila ako asistentka MUDr. A. Geddu v Taliansku. Neskôr bola redaktorkou slovenského oddelenia Vatikánskeho rozhlasu a knihovníčkou Katolíckej univerzity v Ríme. Medzitým v roku 1951 alebo v roku 1955 pôsobila ako lekárka v Thajsku.

Vo svojej vedeckovýskumnej činnosti as zaoberala problematikou tropických chorôb, pričom o výskume dvojčiat publikovala štúdiu s A. Geddom a v *Hlasoch Ríma* v rokoch 19541958 uverejnila príspevky o svojich skúsenostiach v exotických krajinách.

## Poznámky


## Referencie

## Ďalšia literatúra
* 

Kategória:Narodenia 20. januára
Kategória:Narodenia v 1921
Kategória:Úmrtia v 1973
Kategória:Osobnosti z Trenčína
Kategória:Slovenskí lekári
Kategória:Slovenskí rozhlasoví redaktori
Kategória:Slovenskí knihovníci
Kategória:Absolventi Lekárskej fakulty Univerzity Komenského v Bratislave
Vlčovský potok (prítok Kysuce)

**Vlčovský potok** je vodný tok v Javorníkoch na území okresu Čadca. Je to pravostranný prítok Kysuce, má dĺžku približne 3,2 km a je tokom IV. rádu. 

## Priebeh toku
Potok pramení na severovýchode Javorníkov, v geomorfologickom podcelku Vysoké Javorníky a časti Rakovská hornatina, na východnom úbočí Vojtovho vrchu (), v nadmorskej výške približne  Od prameňa v závere neveľkej doliny v lokalite Vlčov tečie sprvu východným smerom, postupne sa stáča na juhovýchod. Vedie údolím s nesúvislým porastom a priberá pravostranný prítok z oblasti Vŕšky. Onedlho vteká do osady Vlčov, ktorá je jednou z osád Krásna nad Kysucou a kde prijíma významnejší pravostranný prítok zo samoty Bojasovci a následne rovnako pravostranný, z blízkych svahov. V strednej časti opúšťa Rakovskú hornatinu a Vysoké Javorníky a prechádza do Nízkych Javorníkov a ich časti Ochodnická vrchovina. Južným úpätím vrchu Diel () pokračuje čiastočne zalesneným údolím s nesúvislou zástavbou východným smerom a vteká do Krásna nad Kysucou. V blízkosti železničnej stanice križuje trať do Ostravy i cestu do centra mesta a onedlho sa v nadmorskej výške približne  vlieva pravostranne do rieky Kysuca. Potok patrí do širšieho povodia rieky Váh. 

Vlčovský potok pramení a preteká iba územím mesta Krásno nad Kysucou v okrese Čadca v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Javorníky, Vysoké Javorníky, Nízke Javorníky 
* Rakovská hornatina, Ochodnická vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Javorníkoch
Kategória:Povodie Kysuce
Kategória:Vodné toky v okrese Čadca
Kategória:Krásno nad Kysucou
Africký pohár národov žien

**Africký pohár národov žien** je futbalová súťaž afrických národných tímov, ktorú organizuje Konfederácia afrického futbalu. Koná sa každé dva roky. Prvý ročník sa konal v roku 1998 a tiež slúži ako kvalifikácia na Majstrovstvá sveta.

Najúspešnejším tímom je Nigéria, ktorá vyhrala 10 z 13 turnajov a v každom ročníku sa dostala minimálne do semifinále.

## Formát
Prvé ročníky 1991 a 1995 boli len kvalifikáciou o jedno miesto na Majstrovstvách sveta, hrali sa spôsobom zápasy doma a vonku. 

Medzi rokmi rokmi 1998 až 2018 bolo 8 kvalifikovaných tímov rozdelených do dvoch skupín. Hralo sa systémom každý s každým. Dva najlepšie tímy postúpili do vyraďovacej fázy.

Od roku 2022 sa turnaj rozšíril na 12 tímov, ktoré boli rozdelené do troch skupín. Dva najlepšie tímy z každeh skupíny a dva najlepšie tímy na tretích miestach postupujú do vyraďovacej fázy. Víťazné tímy zo štvrťfinále sa tiež kvalifikujú na Majstrovstvá sveta. Vyradené tímy zo štvrťfinále hrajú zápasy o 2 miesta v play-off medzi konfederáciami.

## Trofej
2. júla 2025 predstavili novú trofej, ktorá má symbolizovať rozširovanie a akceptáciu ženského futbalu v Afrike.

## Výsledky

## Prehľad medailistov

## Referencie

## Iné projekty

## Zdroj

Kategória:Futbalové súťaže v Afrike
Kategória:Medzinárodné ženské futbalové súťaže
Kvalifikácia na Majstrovstvá sveta vo futbale žien 2019 (UEFA)

**Európska [[Kvalifikácia na Majstrovstvá sveta vo futbale žien 2023|kvalifikácia na Majstrovstvá sveta]] vo futbale žien 2019** je turnaj, ktorý určil 8 tímov, ktoré sa kvalifikovali na Majstrovstvá sveta 2019 spolu Francúzskom, ktoré sa kvalifikovalo automaticky ako usporiadateľ.

## Formát
Kvalifikácia mala 3 kola:

* **Predkolo**: 16 najnižšie postavených tímov bolo vylosovaných do 4 skupín. Hralo sa systémom každý s každým formou turnajov, ktoré organizovala jedna krajina. 4 víťazné tímy z skupín a najlepší tím z druhých miest skupín (nerátal sa výsledok proti tímu na štvrtom mieste) predkola postúpili do skupinovej fázy.
* **Skupinová fáza**: 35 tímov (z toho 5, ktoré postúpili z predkola) bolo vylosovaných do 7 skupín. V každej skupine hrali tímy systémom každý s každým doma a vonku. Na majstrovstvá sveta sa kvalifikovalo sedem víťazných tímov skupín. Štyri najlepšie tímy, ktoré skončili na druhých miestach v skupine (nerátal sa výsledok proti tímu na piatom mieste) postúpili do play-off
* **Play-off**: Štyri tímy, hrali vyraďovaciu fázu. Dvojzápasy sa hrali doma a vonku.

## Harmonogram

## Nasadenie tímov
Tímy boli nasadené podľa ich koeficientu vypočítaného podľa výsledku:

* Majstrovstiev Európy 2013 a kvalifikácie (20%)
* Majstrovstiev sveta 2015 a kvalifikácie (40%)
* kvalifikácie Majstrovstiev Európy 2017 (40%)

## Predkolo

### Losovanie
Losovanie sa uskutočnilo 19. januára 2017 v Nyone. 16 tímov bolo nasadených podľa ich koeficientu. Boli vylosované do 4 skupín.

### Skupina 1

### Skupina 2

### Skupina 3

### Skupina 4

### Tabuľka tímov na druhých miestach

Zdroj

## Skupinová fáza

### Losovanie
Losovanie sa uskutočnilo 25. apríla 2017 v Nyone.

### Skupina 1

### Skupina 2

### Skupina 3

### Skupina 4

 - kontumačne

### Skupina 5

### Skupina 6

### Skupina 7

### Tabuľka tímov na druhých miestach

Zdroj

## Play-off

Losovanie pre play-off sa uskutočnilo 7. septembra 2018 v Nyone.

Tímy v play-off boli nasadené podľa ich koeficientu vypočítaného podľa výsledku:
* Majstrovstiev sveta 2015 a kvalifikácie (20%)
* kvalifikácie Majstrovstiev Európy 2017 (40%)
* kvalifikácie Majstrovstiev sveta 2019 (predkolo a skupinová fáza) (40%)

### Semifinále play-off

### Finále play-off

Holandsko sa kvalifikovalo na Majstrovstvá sveta 2019.

Zdroj.

## Kvalifikované tímy

## Najlepšie strelkyne
**10 gólov**

* Janice Cayman

**7 gólov**

* Nadia Nadim
* Cristiana Girelli
* Vivianne Miedema
* Lisa-Marie Karlseng Utland
* Jennifer Hermoso

**6 gólov**

* Sanne Troelsgaard Nielsen
* Nikita Parris
* Alexandra Popp
* Lea Schüller
* Sherida Spitse
* Caroline Graham Hansen
* Elena Danilova
* Nadezhda Smirnova
* Lara Dickenmann

## Referencie

## Zdroj

Kategória:Majstrovstvá sveta vo futbale žien
Prabowo Subianto

**Prabowo Subianto** (* 17. októbra 1951, Jakarta, Indonézia) je indonézsky politik, podnikateľ a dôstojník vo výslužbe, ktorý od roku 2024 zastáva funkciu ôsmeho prezidenta Indonézie. V rokoch 2019 až 2024 pôsobil ako 26. minister obrany v kabinete prezidenta Joka Widoda. Prabowo je po Suhartovi a Susilovi Bambangovi Judhojonovi tretím indonézskym prezidentom s vojenskou minulosťou a najstarším prezidentom v prvom funkčnom období v histórii Indonézie.

Prabowo absolvoval Indonézsku vojenskú akadémiu v roku 1970 a pôsobil predovšetkým v špeciálnych silách (Kopassus), kým nebol v roku 1998 menovaný do funkcie veliteľa Strategického veliteľstva rezerv (Kostrad). Neskôr v tom istom roku bol prepustený z armády a následne mu bol zakázaný vstup do Spojených štátov za údajné porušovanie ľudských práv.

Začiatkom roka 2008 založil Prabowo so svojimi najbližšími spolupracovníkmi stranu Gerindra. V prezidentských voľbách v roku 2009 neúspešne kandidoval na post viceprezidenta. Kandidoval v prezidentských voľbách v roku 2014 a porazil ho guvernér Jakarty Joko Widodo, čo bol volebný výsledok, ktorý spočiatku spochybňoval. 

V roku 2019 sa opäť neúspešne uchádzal o prezidentský úrad proti Jokovi Widodovi. Išlo o najväčšie jednodňové hlasovanie na svete a v Indonézii sa prvýkrát konali prezidentské aj parlamentné voľby zároveň. Aj v tomto prípade odmietol prijať výsledok a to viedlo k protestom jeho stúpencov, ktoré vyvolali nepokoje v Jakarte a pri ktorých zahynulo niekoľko ľudí. Po napätom súboji sa však Prabowo pripojil ku kabinetu Joka Widoda ako minister obrany na obdobie 2019 až 2024.

V nasledujúcich voľbách v roku 2024 opäť kandidoval na post prezidenta a vo voľbách 14. februára zvíťazil. 

## Prezident Indonézie
Prabowo Subianto vo voľbách v roku 2024 opätovne kandidoval na post prezidenta a vo voľbách 14. februára zvíťazil so ziskom 96,2 milióna hlasov, čo predstavovalo 58,61 percent. Dvaja prezidentskí kandidáti podali proti výsledkom sťažnosť, ale Prabowo bol v úrade potvrdený a 20. októbra 2024 zložil prísahu ako 8. prezident Indonézie.

Krátko nato ohlásil najväčšiu vládu v histórii svojej krajiny, počet jej členov dosiahol 109. Tvoria ju ministri, ich zástupcovia a šéfovia vládnych úradov. Subianto zároveň oznámil ambiciózny ekonomického rastu, výrazného navýšenia štátnych výdavkov na armádu alebo na program stravovania pre deti, ktorých bolo v tom čase v krajine 83 miliónov.

Pod jeho vedením krajina zintenzívnila spoluprácu s Ruskom, keď okrem vojenských cvičení so so Spojenými štátmi usporiadala aj manévre s touto krajinou v rámci opakujúceho sa cvičenia.

V roku 2025 Indonézia pod jeho vedením vstúpila ako riadny člen do bloku rozvojových ekonomík BRICS.

## Referencie

## Iné projekty

## Zdroj

Kategória:Narodenia 17. októbra
Kategória:Narodenia v 1951
Kategória:Prezidenti Indonézie
Kategória:Osobnosti z Jakarty
Kategória:Indonézski generáli
Augustus (titul)

[náhľad|Busta [Octavius Augustus|Octaviana Augusta zo začiatku principátu (Kapitolské múzeá)]]
**Augustus** (; z ) bol pôvodne čestný titul, ktorý rímsky senát prepožičal Gaiovi Iuliovi Caesarovi Octavianovi 16. januára 27 pred Kr., pričom on ho prijal za svoje osobné meno.

Počínajúc Tiberiom, Octavianovi nasledovníci ho učinili pevnou súčasťou cisárskej titulatúry vo forme „*Imperator Caesar* (osobné meno) *Augustus*“ a od dominátu vo forme „*Dominus noster* (osobné meno) *Augustus*“. V tetrarchii sa ako augusti označovali rovnocenní panovníci, zatiaľ čo nižšie postavený panovník bol označený titulom cézar ().

Ženskou obdobou tohto titulu je augusta, prislúchajúc augustovej manželke.

## Referencie

Kategória:Tituly v starovekom Ríme
Kategória:Cisári starovekého Ríma
Výživa (príjem potravy)

**Výživa** (alebo zriedkavo **nutrícia**) je súhrn všetkých procesov, ktorými živý organizmus prijíma, spracúva a využíva potravu. **Potrava** sú látky potrebné na rast, obnovu a udržiavanie funkcií organizmu (zdravie, výkonnosť atď.), čiže látky slúžiace (resp. prijímané, spracúvané a využívané) na výživu. Synonymum potravy je aj výraz strava, ale výraz strava sa väčšinou používa len na označenie potravy ľudí, a to najmä reálne prijímanej potravy človeka (často ako zostava denných jedál nejakého človeka v rámci racionálnej výživy). Približné či úplné synonymum pojmu potrava ľudí je výraz požívatina. 

**Výživa** v užšom zmysle je len výživa človeka.  

## Výživa v slovenskom Potravinovom kódexe
V slovenskom práve je výživa ľudí definovaná v slovenskom Potravinovom kódexe nasledovne: Výživa je komplex procesov, ktorými ľudský organizmus prijíma a zužitkúva látky nevyhnutné na úhradu nepretržitého energetického výdaja, na stavbu a obnovu tkanív a na zabezpečovanie jeho fyziologických funkcií. Namiesto pojmu potrava Potravinový kódex pracuje s pojmom požívatina.

## Základné zložky potravy
Základné zložky potravy organizmov sú bielkoviny, tuky a cukry, súčasne s potravou musia organizmy prijímať minerálne látky, vitamíny a vodu.

## Druhy živočíchov podľa druhu potravy
Podľa druhu potravy sa živočíchy delia na mäsožravce, bylinožravce a všežravce. Živočíchy špecializované na jeden druh potravy sa volajú monofágne a ostatné sú polyfágne.

## Orgány prijímania potravy u živočíchov
U živočíchov môže výživa prebiehať celým povrchom tela - osmoticky, alebo hociktorou časťou povrchu - fagocytózou. Niektoré živočíchy majú aj tráviacu sústavu.

## Iné projekty

## Referencie


Kategória:Potraviny
Kategória:Poľnohospodárstvo
Turistická značkovaná trasa číslo 8155

**Turistická značkovaná trasa číslo 8155** je žltá trasa v Bielych Karpatoch, ktorá spája osadu Rolincová pri Zemianskom Podhradí s Cestou hrdinov SNP. Dĺžka trasy je 13,4 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

8155
8155
Alanylglutamín

**Alanylglutamín** alebo **alanyl-glutamín** (skratka **Ala-Gln** alebo **AQ**) je chemická zlúčenina, ktorá sa používa ako doplnok stravy, v parenterálnej výžive a pri kultivovaní buniek. Je to dipeptid, ktorý sa skladá z alanínu a glutamínu.

## Využitie
### Doplnok stravy
Alanylglutamín ako doplnok stravy chráni tráviacu sústavu. Tento ochranný efekt znižuje priechod baktérií cez epitel čreva, čím sa znižuje riziko infekcie a problémov spojených s infekciou, napríklad hnačka, dehydratácia, malabsorpcia a nerovnováha elektrolytov.

### Parenterálna výživa
Pri izbovej teplote a tlaku 1 atmosféry má alanylglutamín rozpustnosť vo vode asi 586 g/l, čo je viac ako desaťnásobok rozpustnosti samotného glutamínu, 35 g/l. Glutamín okrem toho nie je stabilný počas sterilizačných procedúr, zatiaľ čo alanylglutamín stabilný je. Vďaka jeho rozpustnosti je alanylglutamín dôležitý v parenterálnej výžive (výžive pomocou infúzie).

### Bunkové kultúry
V bunkových kultúrach sa niekedy používa alanylglutamín namiesto glutamínu, pretože tento dipeptid je stabilný vo vodných roztokoch, zatiaľ čo glutamín sa samovoľne rozkladá na amoniak a kyselinu pyrolidónkarboxylovú (pyroglutamát). Počas kultivácie buniek sa alanylglutamín rozkladá na glutamín, ktorý pre bunky predstavuje esenciálnu živinu. Pretože sa alanylglutamín rozkladá pomaly, bunky majú čas na to, aby využili vznikajúci glutamín než sa rozloží na amoniak a kyselinu pyrolidónkarboxylovú. Amoniak zvykne bunky poškodzovať, čo znamená, že pri kultivácii buniek v médiách obsahujúcich glutamín namiesto alanylglutamínu je nutné toto médium vymieňať častejšie.

Alanylglutamín sa predáva pod názvami GlutaMAX (Thermo Fisher Scientific) a AminoStable (Ajinomoto).

## Referencie

## Zdroj

Kategória:Dipeptidy
Kategória:Doplnky stravy
Veľká cena Pacifiku

**Veľká cena Pacifiku** *(jap. パシフィックグランプリ)* boli bývalé automobilové preteky zaradené do Majstrovstiev sveta Formuly 1, konané v rokoch 1960 až 1995 na okruhoch Laguna Seca Raceway v Kalifornií v USA a od roku 1994 na okruhu TI Circuit neďaleko mesta Aida v Japonsku.

## Víťazi Veľkej ceny Pacifiku
*<span style="background:#fcc;">Rúžové pozadie</span> znázorňuje preteky, ktoré neboli súčasťou šampionátu Formuly 1.*

**Opakovaní víťazi (jazdci):**

**Opakovaní víťazi (tímy):**

**Víťazi jednotlivých ročníkov:**

## Referencie


Pacifik
Kategória:Motoršport v Japonsku
Etela Rotschildová

MUDr. **Etela Rotschildová**, rod. **Szóbelová** (* 5. apríl 1902, Komárno† 1942, Majdanek, Lublin) bola lekárka, ktorá pôsobila na území Slovenska a stala sa obeťou holokaustu.

V roku 1926 zavŕšila štúdium lekárstva na Lekárskej fakulte univerzity v Prahe a v rokoch 19351940 pracovala ako praktická lekárska v Liptovskom Svätom Mikuláši. V súvislosti s protižidovskými opatreniami jej úrady vojnovej Slovenskej republiky v júli 1940 zakázali lekárska činnosť. Bola sprevádzajúcou lekárkou transportu č. 40 v júni 1942, do ktorého bolo zaradených 1 566 Židov a Židoviek. Zomrela krátko po príchode do koncentračného tábora Majdanek na predmestí Lublinu v nacistami okupovanom Poľsku.

## Referencie

Kategória:Narodenia 5. apríla
Kategória:Narodenia v 1902
Kategória:Úmrtia v 1942
Kategória:Osoby s neistým dátumom úmrtia
Kategória:Osobnosti z Komárna
Kategória:Slovenskí lekári
Kategória:Obete holokaustu
Berta Schneiderová

MUDr. **Berta Schneiderová**, rod. **Herknerová** (* 1. január 1908, Kolomyja† ?) bola lekárka stomatologička, ktorá sa zapojila do protifašistického odboja a Slovenského národného povstania (SNP).

Po absolvovaní Lekárskej fakulty Nemeckej univerzity v Prahe (?1935) pôsobila ako stomatologička v Banskej Štiavnici. V auguste 1940 jej úrady vojnovej Slovenskej republiky zakázali lekársku činnosť. V roku 1942 pracovala ako stomatologička v Gelnici a v roku 1943 v Hodruši. V protifašistickom odboji pomáhala rasovo prenasledovaným osobám a počas SNP bola lekárkou Partizánskeho zväzku Jána Žižku.

Po vojne pôsobila ako stomatologička v Banskej Štiavnici a v roku 1945 sa odsťahovala do Čiech.

## Referencie

Kategória:Narodenia 1. januára
Kategória:Narodenia v 1908
Kategória:Osoby s neistým dátumom úmrtia
Kategória:Slovenskí lekári
Kategória:Slovenskí stomatológovia
Kategória:Osobnosti SNP
Jela Soroková-Daxnerová

MUDr. **Jela Soroková-Daxnerová**, rod. **Daxnerová** (iný zápis priezviska: **Soroková**; * 29. január 1924, Turčiansky Svätý Martin† 5. august 1993, Martin) bola lekárka oftalmologička.

Po vyštudovaní gymnázia v Martine absolvovala štúdium všeobecného lekárstva na Lekárskej fakulte Slovenskej univerzity v Bratislava a spromovala v roku 1948. Následne pracovala ako oftalmologička v Okresnom ústave národného zdravia, neskôr pôsobila aj ako vedúca pracovníčka polikliniky v Martine.

Podieľala sa na likvidácii trachómu, chronickej keratokonjunktivitídy spôsobenej baktériou *[[Chlamydia trachomatis]]*, pričom svoje poznatky publikovala v časopise *[[Česká a slovenská oftalmologie|Československá oftalmológia]]* a pravidelne prednášala na celoštátnych sympóziách a ďalších odborných podujatiach.

Je pochovaná na Národnom cintoríne v Martine.

## Dielo
* 

## Referencie

## Externé odkazy
* Jela Soroková-Daxnerová v databáze *Medvik.cz* (Národní lékařská knihovna)

Kategória:Osobnosti z Martina
Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave
Sovietske vojnové zločiny

[náhľad|250px|Exhumácia [Katynský masaker|katynského masakru v roku 1943.]]

Od roku 1917 do roku 1991 spáchal Sovietsky zväz či jeho jednotlivé sovietske republiky, vrátane Ruskej sovietskej federatívnej socialistickej republiky a jejich ozbrojených síl, množstvo vojnových zločinov a zločinov proti ľudskosti. Patrí sem činy spáchané Červenou armádou (neskôr Sovietskou armádou) aj činy spáchané tajnou políciou štátu, NKVD, vrátane jej Vnútorných vojsk. V mnohých prípadoch boli tieto činy páchané na priame rozkazy sovietskych vodcov Vladimira Lenina a Josifa Stalina v súlade s ranou sovietskou politikou červeného teroru, ktorá slúžila ako prostriedok na ospravedlnenie popráv a politických represií. V iných prípadoch ich sovietske jednotky páchali bez rozkazu, a to proti vojnovým zajatcom alebo civilistom krajín, ktoré boli v ozbrojenom konflikte so Sovietskym zväzom, alebo počas partizánskej vojny.

Významný počet týchto incidentov sa odohral v severnej, strednej a východnej Európe pred druhou svetovou vojnou, počas nej aj po jej skončení. Išlo o popravy bez súdu a hromadné vraždy vojnových zajatcov, napríklad pri katynskom masakre, a tiež o masové znásilňovanie páchané jednotkami Červenej armády na nimi okupovaných územiach.

V 90. rokoch a začiatkom 21. storočia viedli súdne procesy v pobaltských štátoch k trestnému stíhaniu niektorých Rusov, väčšinou *in absentia*, za zločiny proti ľudskosti spáchané počas druhej svetovej vojny alebo krátko po nej, vrátane zabíjania či deportácií civilistov. V súčasnosti sa ruská vláda venuje historickému popieraniu. Ruské médiá označujú sovietske zločiny proti ľudskosti a vojnové zločiny za „západný mýtus“. V ruských učebniciach dejepisu sú tieto zvěrstva buď pozmeňované tak, aby Sovietov vykresľovali pozitívne, alebo úplne vynechávané. V roku 2017 ruský prezident Vladimir Putin, sám stíhaný za vojnové zločiny od roku 2023, pri uznaní „hrôz stalinizmu“ kritizoval „nadmernú démonizáciu Stalina“ zo strany „nepriateľov Ruska“.

## Referencie

## Pozri aj
* Masakry väzňov NKVD v roku 1941
* Odvlečenie občanov Československa do sovietskych Gulagov
* Poprava 42 nemeckých vojnových zajatcov vojakmi Červenej armády v Devínskej Novej Vsi
* Ruské vojnové zločiny

## Iné projekty

## Zdroj

Kategória:Dejiny Sovietskeho zväzu
Česko-slovenská hádzanárska liga mužov 1990/91

**Česko-slovenská hádzanárska liga mužov** v **sezóne 1990/91** bol 39. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 13 družstiev, čo je o 1 viac ako v minulej súťaže, pretože sa do súťaže prihlásilo aj národné družstvo USA. Titul získal TJ Dukla Praha, ktorý vo finálovej sérii zvíťazil nad obhajcom prvenstva TJ VSŽ Košice. Pre Duklu Praha to bol 27. titul v histórii.

## Systém súťaže
Systém súťaže sa po roku vrátil späť do pôvodnej podoby. Skladal sa zo základnej časti a z play-off. Základná časť pozostávala z 24 kôl. Každý s každým sa stretol 2-krát doma a vonku. Po základnej časti nasledovalo priamo play-off a tiež nadstavbová časť o 9. až 12. miesto (o udržanie). Do play-off postúpilo 8 najlepších tímov po základnej časti, pričom prvé 4 tímy hrali semifinále a zvyšné tímy o 5. až 8. miesto. Play-off sa hralo na 3 víťazné zápasy. V skupine o udržanie boli bonifikačné body za umiestnenie zrušené a družstvá odohrali zápasy 2-krát doma a vonku, pričom sa im pripočítavali aj vzájomné výsledky zo základnej časti. Dve posledné družstvá z tejto skupiny zostúpili do svojich nižších národných súťaží (SNL, resp. ČNL).

V januári 1991 sa súťaž rozšírila o národný tím USA, ktorý odohral 24 stretnutí bez nároku na postup do play-off. Tímu USA tieto zápasy slúžili ako príprava na turnaj Panamerických hier 1991, ktorý zároveň slúžil ako kvalifikačný turnaj pre účasť na LOH 1992.

## Účastníci

## Výsledky
### Základná časť

### Nadstavbová časť
#### Skupina o udržanie

### Play-off
;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Konečné umiestnenie

## Pozri aj
* Česko-slovenská hádzanárska liga žien 1990/91

## Zdroje
* Průcha, Lukáš. Historie házené v Československu a v českých zemích  
* Denník Šport
* Denník Rudé právo

Kategória:Hádzaná v 1990
Kategória:Hádzaná v 1991
Kategória:Česko-slovenská hádzanárska liga mužov
Izabela Šmideková-Hronová

MUDr. **Izabela Šmideková-Hronová** (do roku 1945 **Schmideková**, rod. **Bárdošová**; * 14. marec 1906, Prešporok† ?) bola lekárka pediatrička, ktorá sa zapojila do Slovenského národného povstania (SNP).

Po absolvovaní štúdia všeobecného lekárstva na Lekárskej fakulty Univerzity Komenského v Bratislave (?1931) pracovala ako pediatrička v Bratislave (19311943) a následne v rokoch 19431944 v Štátnom detskom domove v Horovciach. Počas SNP pôsobila v zdravotnej službe 10. práporu Partizánskeho zväzku Jána Žižku, za čo získala Pamätnú medailu Radu SNP.

Po vojne sa zaslúžila o budovanie komplexnej pediatrickej starostlivosti a intenzívne sa podieľala na zdravotnoosvetovej práci v oblasti starostlivosti o matku a dieťa. Pracovala ako primárka detského oddelenia Štátnej nemocnice v Bratislave, neskôr v Nitre, Prešove a v Košiciach (19531958). V rokoch 19581960 bola vedúcou oddelenia detskej starostlivosti na Ústrednom národnom výbore v Bratislave, pričom pôsobila aj ako osvetová lekárka Mestského úradu národného zdravia v Bratislave.

## Referencie

Kategória:Narodenia 14. marca
Kategória:Narodenia v 1906
Kategória:Osoby s neistým dátumom úmrtia
Kategória:Osobnosti z Bratislavy
Kategória:Slovenskí lekári
Kategória:Slovenskí pediatri
Kategória:Osobnosti SNP
Kategória:Absolventi Lekárskej fakulty Univerzity Komenského v Bratislave
Hela Volanská

MUDr. **Hela Volanská**, rod. **Chaja Wolfowiczová** (do roku 1945: **Helena Friedmannová**; * 5. december 1912, Lodž† 23. december 1996, Praha) bola lekárka pediatrička a spisovateľka, ktorá sa zapojila do protifašistického hnutia a Slovenského národného povstania (SNP).

Po absolvovaní štúdia všeobecného lekárstva na Lekárskej fakulte Univerzity Komenského v Bratislave (?1940) pôsobila ako lekárka na chirurgickom oddelení Štátnej nemocnice v Žiline (19401943).

Vo februári 1943 bola uväznená v Bratislave a v Ilave a od júna 1943 pracovala v brašnárskej dielni a v ošetrovni pracovného tábora v Novákoch. Počas SNP bola lekárkou v poľnej ošetrovni v Kunerade, príslušníčkou 2. československej partizánskej brigády Milana Rastislava Štefánika a redaktorkou povstaleckého časopisu *Partizán*. Do februára 1945 bola tiež komisárkou Slovenskej národnej partizánskej brigády. Za svoje pôsobenie v odboji bola vyznamenaná Československým vojnovým krížom 1939, Pamätnou medailou Radu SNP a i.

Po vojne pracovala v Bratislave a od roku 1946 v Prahe.

## Referencie

Kategória:Slovenskí lekári
Kategória:Slovenskí pediatri
Kategória:Lekári židovského pôvodu
Kategória:Osobnosti SNP
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Lodže
Handulín

**Handulín** je potok v regióne Horehronie, v území obce Telgárt v okrese Brezno v Banskobystrickom kraji. Nachádza sa v geomorfologickom celku Spišsko-gemerský kras a v geomorfologickom celku Horehronské podolie. Ústi do Hrona. Má dĺžku . Rád toku III.

## Prameň
Vodný tok *Handulín* pramení v  vo východnom kúte centrálnej časti lesného extravilánu územia obce Telgárt, na severnom svahu vrchu Trsteník s , v okrese Brezno.

## Opis toku
*Handulín* tečie od prameňa západným smerom cez lesný extravilán územia obce Telgárt, mení smer na sever, ľavým brehom obteká pasienok *Skalica*, pravým brehom obteká pasienok *Trsteníček*, vteká do poľnohospodárskeho extravilánu, mení smer na západ, meandruje, obteká lyžiarske svahy, pravým brehom obteká lúku *Pod Trsteníčkom*, pravým brehom obteká športový štadión na okraji lúky *Handulín*, mení smer na západ, v  podteká železničnú trať Banská Bystrica – Červená Skala Železničná trať Banská Bystrica – Červená Skala, v  ústi do Hrona ako jeho ľavostranný prítok. Hron ďalej ústi do Dunaja. *Handulín* patrí do okresu Brezno v Banskobystrickom kraji. Pramení, tečie a ústi do Hrona v území obce Telgárt. Patrí do geomorfologického celku Spišsko-gemerský kras jeho geomorfologického podcelku Muránska planina a do geomorfologického celku Horehronské podolie jeho geomorfologického podcelku Heľpianske podolie. Vodný tok *Handulín* nemá prítok.

## Pôvod názvu
Názov vodného toku *Handulín* má pôvod pravdepodobne v domácej podobe ženského osobného mena rozšírením o zdrobňujúci formant *-uľa* do podoby *Hana → Hanuľa*, podobne ako *Anna, Jana, Dorota Zuzana → Anuľa, Januľa, Doruľa, Zuzuľa* a ďalším rozšírením do podoby *→ Anduľa, Handuľa*, z ktorého bolo formantom privlastňovacieho prídavného mena utvorené hydronymum *Handulín* s významom *patriaci Anne, Hane alebo ináč spájané s týmto osobným menom*. Názov vodného toku sa zaradil do skupiny jednoslovných názvov v slovenskej toponymii, najmä hydronymii. Názov vodného toku *Handulín* bol štandardizovaný v roku 2007. V množine slovenskej hydronymie vodných tokov hydronymum *Handulín* je jedinečným hydronymom; (december 2025).

## Referencie

Kategória:Vodné toky v okrese Brezno
Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky v Horehronskom podolí
Kategória:Povodie Hrona
Kategória:Telgárt
Rulcov potok

**Rulcov potok** je vodný tok v Javorníkoch na území okresu Čadca. Je to pravostranný prítok Rakovej v povodí Kysuce, má dĺžku približne 4 km a je tokom V. rádu. 

## Priebeh toku
Potok pramení na severovýchode Javorníkov, v geomorfologickom podcelku Vysoké Javorníky a časti Rakovská hornatina, na severozápadných svahoch Vrchrieky (), v nadmorskej výške približne  Od prameňa v lesnom poraste v blízkosti samoty Pavlusovci tečie severozápadným smerom. Onedlho priberá malý ľavostranný prítok od samoty Vavrovci a pokračuje severným smerom. Esovito sa stáča, kopírujúc údolie k osade U Rulcov, kde priberá ľavostranný i významnejší pravostranný prítok. V strednej časti tečie opäť na severozápad, lemujúc cestu s riedkou zástavbou v údolí s nesúvislým lesom. Ďalší významnejší prítok spod Kavickovho vrchu () prijíma v lokalite Hlinovci, odkiaľ pokračuje do osady Tarabovci, kde križuje miestnu hlavnú cestu. Onedlho sa v nadmorskej výške približne  vlieva pravostranne do potoka Raková v povodí rieky Kysuca. Potok patrí do širšieho povodia rieky Váh. 

Rulcov potok pramení a preteká iba územím Zákopčia v okrese Čadca v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Javorníky, Vysoké Javorníky, Rakovská hornatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Javorníkoch
Kategória:Povodie Kysuce
Kategória:Vodné toky v okrese Čadca
Kategória:Zákopčie
PDF Association

náhľad|PDF Association
**PDF Association** podporuje používanie a implementáciu medzinárodné štandardy súvisiacich s PDF technológiou. Pomáha firmám v oblasti enterprise content management (ECM), document management system (DMS) a pokročilým používateľom PDF pri zavádzaní PDF technológií na organizačnej úrovni.

PDF Association spolupracuje s International Organization for Standardization (ISO) pri štandardizácii PDF a prostredníctvom kategórie A spolupráce s ISO/TC 171 a ISO/TC 130 sa podieľa na vývoji všetkých ISO štandardov týkajúcich sa PDF. Členstvo je otvorené pre spoločnosti aj jednotlivcov a poplatky sú odstupňované podľa veľkosti organizácie.

## História
PDF Association vznikla v roku 2006 ako iniciatíva Association for Digital Document Standards (ADDS) pod názvom PDF/A Competence Center (PDFACC) a jej hlavným cieľom bolo podporovať povedomie a implementáciu štandardov PDF/A. Poslaním PDF Association je podporovať implementáciu otvorených štandardov pre elektronické dokumenty pomocou PDF technológie prostredníctvom vzdelávania, odborných znalostí a zdieľania skúseností pre zainteresované strany po celom svete.

V roku 2011 PDFACC rozšírila svoj záber na všetky PDF technológie a premenovala sa na PDF Association. Členovia pochádzajú z viac ako 20 krajín sveta. Lokálne pobočky sa nachádzajú v Austrálii, Benelux, Francúzsku, Nemecku, Taliansku, Severnej Amerike, Škandinávii, Španielsku, Švajčiarsku a Spojenom kráľovstve.

## Pozri aj
* International Organization for Standardization (ISO)
* American National Standards Institute (ANSI)

## Referencie

Kategória:Organizácie založené v 2006
Metylhistidín

**Metylhistidín** môže byť:
* 1-metylhistidín
* 3-metylhistidín
* ''N''-metylhistidín
* α-metylhistidín
Česko-slovenská hádzanárska liga mužov 1991/92

**Česko-slovenská hádzanárska liga mužov** v **sezóne 1991/92** bol 40. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, teda o 1 menej ako v minulej sezóne, keď v súťaži pôsobilo aj národné družstvo USA. Titul obhájila TJ Dukla Praha, ktorá vo finálovej sérii zvíťazila nad TJ Tatran Prešov. Pre Duklu Praha to bol 28. titul v histórii.

Po 9 rokoch sa v Zlíne odohral aj Česko-slovenský pohár, v ktorom zvíťazila tiež TJ Dukla Praha po výhre nad TJ VSŽ Košice.

## Systém súťaže
Systém súťaže sa oproti minulej sezóne zmenil. Opäť sa skladal zo základnej časti, nadstavbovej časti a z play-off. Základná časť pozostávala z 22 kôl a každý s každým sa v nej stretol 2-krát doma a vonku. Po základnej časti nasledovalo pre najlepšiu štvoricu družstiev play-off, ktoré sa hralo na 3 víťazné zápasy. Zvyšné družstvá odohrali nadstavbovú časť v dvoch skupinách. V skupine o 5. až 8. miesto sa hral turnaj v jednom dejisku a družstvá odohrali jednokolovo zápasy každý s každým. V skupine 9. až 12. miesto (o udržanie) odohrali družstvá zápasy 2-krát doma a vonku, pričom sa im pripočítavali aj všetky výsledky zo základnej časti. Dve posledné družstvá z tejto skupiny zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o 5.8. miesto
* turnaj sa konal v Topoľčanoch, 11.12. apríl 1992

#### Skupina o udržanie

### Play-off
;Semifinále

Pozn.: Pôvodne sa v druhom semifinálovom dueli uskutočnili v Karvinej prvé 2 zápasy (s výsledkami  a  pre domáci tím), ale výbor ČSFH sa ich pre neoprávnený štart jedného z prešovských hádzanárov rozhodol anulovať, ponechal oba výsledky hrané v Prešove ( a  a stavom 2 : 0 pre Prešov) a rozhodol o odohratí ďalších zápasov, hraných všetky v Karvinej.

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Konečné umiestnenie

## Pozri aj
* Česko-slovenská hádzanárska liga žien 1991/92

## Zdroje
* Průcha, Lukáš. Historie házené v Československu a v českých zemích  
* Denník Šport
* Denník Új  Szó

Kategória:Hádzaná v 1991
Kategória:Hádzaná v 1992
Kategória:Česko-slovenská hádzanárska liga mužov
Formula 1 v roku 1961

**Sezóna 1961** bola 12. ročníkom majstrovstiev sveta a 4. ročníkom pohára konštruktérov Formuly 1. Kalendár pretekov obsahoval 8 veľkých cien. Sezóna sa začala Veľkou cenou Monaka 14. mája a skončila sa Veľkou cenou USA 8. októbra 1961. 

Majstrom sveta sa stal po prvý a poslednýkrát Američan Phil Hill a titul medzi konštruktérmi si vybojoval tím Ferrari. Hill bol prvý a zatiaľ posledný rodený Američan, ktorý sa stal majstrom sveta Formuly 1.

Počas sezóny zahynuli traja jazdci: Talian Giulio Cabianca počas testov, Brit Shane Summers na pretekoch ktoré sa nerátali do šampionátu, a tímový kolega Phila Hilla, Nemec Wolfgang von Trips počas Veľkej ceny Talianska.

## Zloženie tímov

## Kalendár

### Zmeny kalendára:

* Veľká cena Maroka sa mala konať 29. októbra, no z finančných dôvodov bola zrušená.
* Veľká cena Argentíny bola z kalendára vyradená kvôli poklesu záujmu.
* Veľká cena Portugalska bola z kalendára vyradená.

## Výsledky a umiestenie

### Výsledky veľkých cien

### Majstrovstvá sveta jazdcov

### Pohár konštruktérov

## Referencie

1961
Kategória:Formula 1 v roku 1961
Kategória:Šport v 1961
3-metylhistidín

**3-metylhistidín** (**3-MHis**, **3-MH**) alebo **π-metylhistidín** je posttranslačne modifikovaná aminokyselina odvodená od histidínu.

3-metylhistidín sa vylučuje ľudským močom. Jeho koncentrácia v moči sa používa ako biomarker pri stanovovaní rozkladu bielkovín kostrových svalov u ľudí, ktorí prekonali úraz svalov. Koncentrácia sa takisto zvyšuje po požití jedál vyrobených zo sóje a mäsa, hlavne kuracieho a rýb.

## Názov
3-metylhistidín sa kedysi nesprávne označoval ako 1-metylhistidín, hlavne v literatúre pred rokom 2000. Tým dochádzalo k zámene so skutočným 1-metylhistidínom. Podľa odporúčania IUPAC by sa pre atómy dusíky imidazolového kruhu mali používať označenie π pre pozíciu na dusíku bližšie k hlavnému reťazcu a τ pre pozíciu na dusíku ďalej od hlavného reťazca.

## Biosyntéza
3-metylhistidín je metabolický produkt, ktorý v tele vzniká enzýmovou metyláciou histidínu a metyláciou aktínu a myozínu. Za jeho metyláciu je zodpovedná metyltransferáza METTL9.

Voľný 3-metylhistidín (neviazaný v bielkovine) vzniká len ako produkt rozkladu bielkovín. Ako voľná aminokyselina môže byť zabudovaný do dipeptidu anserínu.

## Obsah v telesných tekutinách
Normálna koncentrácia 3-metylhistidínu v moči dospelého sa pohybuje v rozmedzí 3,6369,27 μmol na 1 mmol kreatinínu, pričom väčšina štúdií opisuje priemernú koncentráciu okolo 1520 μmol na 1 mmol kreatinínu. Priemerná molárna koncentrácia 3-metylhistidínu v krvnej plazme bola stanovaná na 2,85 μM s rozmedzím 05,9 μM. Priemerná koncentrácia 3-metylhistidínu v mozgovomiešnom moku bola stanovená na 3,82 μM s rozmedzím 1,396,25 μM.

## Referencie

## Zdroj

Kategória:Imidazoly
Kategória:Deriváty aminokyselín
Kategória:Biomarkery
Formula 1 v roku 1984

**Sezóna 1984** bola 35. ročníkom majstrovstiev sveta Formuly 1 a 27. ročníkom poháru konštruktérov. Kalendár pretekov obsahoval 16 Veľkých cien. Sezóna sa začala Veľkou cenou Brazílie 25. marca a skončila sa Veľkou cenou Portugalska 21. októbra 1984. 

Majstrom sveta sa stal po tretíkrát Rakušán Niki Lauda, bol to zároveň jeho posledný titul. Svoj druhý pohár konštruktérov získal tím McLaren.

## Zloženie tímov

## Kalendár
} Veľká cena Kanady
| Circuit Gilles Villeneuve, Montreal
|17. jún
|-
!8
| Veľká cena Detroitu
| Detroit Street Circuit, Michigan
|24. jún
|-
!9
| Veľká cena Dallasu
| Fair Park Street Circuit, Dallas
|8. júl
|-
!10
| Veľká cena Veľkej Británie
| Brands Hatch, West Kingsdown
|22. júl
|-
!11
| Veľká cena Nemecka
| Hockenheimring, Hockenheim
|5. august
|-
!12
| Veľká cena Rakúska
| Österreichring, Spielberg
|19. august
|-
!13
| Veľká cena Holandska
| Circuit Park Zandvoort, Zandvoort
|26. august
|-
!14
| Veľká cena Talianska
| nowrap="" | Autodromo Nazionale di Monza, Monza
| nowrap="" |9. september
|-
!15
| Veľká cena Európy
| Nürburgring, Nürburg
|7. október
|-
!16
| Veľká cena Portugalska
| Autodromo do Estoril, Estoril
|21. október
|-
|}

## Výsledky a umiestnenie

##### Výsledky veľkých cien
} Veľká cena Kanady
| nowrap="" | Nelson Piquet
| Nelson Piquet
| Nelson Piquet
| Brabham-BMW
|-
!8
| Veľká cena Detroitu
| Nelson Piquet
| Derek Warwick
| Nelson Piquet
| Brabham-BMW
|-
!9
| Veľká cena Dallasu
| Nigel Mansell
| Niki Lauda
|  Keke Rosberg
| Williams-Honda
|-
!10
| Veľká cena Veľkej Británie
| Nelson Piquet
| Niki Lauda
| Niki Lauda
| McLaren-TAG
|-
!11
| Veľká cena Nemecka
| Alain Prost
| Alain Prost
| Alain Prost
| McLaren-TAG
|-
!12
| nowrap="" | Veľká cena Rakúska
| Nelson Piquet
| Niki Lauda
| Niki Lauda
| McLaren-TAG
|-
!13
| Veľká cena Holandska
| Alain Prost
| René Arnoux
| Alain Prost
| McLaren-TAG
|-
!14
| Veľká cena Talianska
| Nelson Piquet
| Niki Lauda
| Niki Lauda
| McLaren-TAG
|-
!15
| Veľká cena Európy
| Nelson Piquet
| Niki Lauda Michele Alboreto
| Alain Prost
| McLaren-TAG
|-
!16
| Veľká cena Portugalska
| nowrap="" | Nelson Piquet
| nowrap="" | Niki Lauda
| nowrap="" | Alain Prost
| McLaren-TAG
|-
! colspan="6" |Zdroj:
|}

##### Majstrovstvá sveta jazdcov

##### Pohár konštruktérov

## Referencie

1984
Kategória:Formula 1 v roku 1984
Kategória:Šport v 1984
Mária Zbojanová

MUDr. **Mária Zbojanová**, CSc., rod. **Romančíková** (iný zápis mena: **Alica Mária**; * 30. marec 1931, Piešťany† 10. apríl 1985, Bratislava) bola lekárka reumatologička.

## Život
Narodila sa v rodine Márie Romančíkovej, rod. Pobjeckej (* 1909† ?) a advokáta JUDr. Viktora Romančíka (* 1898† 1938), pričom mala brata internistu prof. MUDr. Ing. Viktora Romančíka, DrSc. (* 1933).

Po absolvovaní štúdia všeobecného lekárstva na Lekárskej fakulte Univerzity Komenského v Bratislave (LF UK; 19491955). Následne pracovala v Československých štátnych kúpeľoch, potom vo Výskumnom ústave reumatických chorôb v Piešťanoch. Počas tohto pôsobenia napísala kandidátsku dizertačnú prácu *Objektívne vyhodnotenie komplexnej kúpeľnej liečby pri reumatických chorobách* (1967) a v roku 1969 získala titul kandidátky vied (CSc.) v odbore vnútornom lekárstve na LF UK.

Vo svojej vedecko-výskumnej činnosti sa zaoberala problematikou psoriatickej artritídy, vyhodnocovaniu nových protireumatických liečiv a nozografií. Výsledky svojho výskumu prezentovala v početných prednáškach a príspevkoch v domácich i zahraničných odborných časopisoch. Bola členkou Slovenskej reumatologickej spoločnosti a Slovenskej fyziatrickej spoločnosti.

## Osobný život
Zosobášila sa s vojenským lekárom MUDr. Ľudovítom Zbojanom (* 1925), pričom mali dcéru chemičku Ing. Zuzanu Rypákovú, rod. Zbojanovú (* 1962).

## Poznámky

## Referencie

## Ďalšia literatúra
* , nekrológ

## Externé odkazy
* Mária Zbojanová v databáze *Medvik.cz*

Kategória:Osobnosti z Piešťan
Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave